**Namig‘ Zulfiqor o‘g‘li Abasli** (ozarbayjoncha: *Namiq Zülfüqar oğlu Abaslı*; 1997-yil 12-sentabrda tug‘ilgan) — ozarbayjonlik dzyudochi, Tokioda o‘tkazilgan 2020-yilgi yozgi Paralimpiya o‘yinlarining bronza medali sovrindori, ko‘zi ojizlar va zaif ko‘ruvchilar o‘rtasidagi Boku Gran-prisining bronza medali sovrindori (2019), Genuya (2019) va Kalyari (2022) shaharlarida ko‘zi ojizlar va zaif ko‘ruvchilar o‘rtasidagi Yevropa chempionatlari, ko‘zi ojizlar va zaif ko‘ruvchilar o‘rtasida Toshkent Gran-prisining kumush medali sovrindori (2019), ko‘zi ojizlar va zaif ko‘ruvchilar o‘rtasidagi Boku Gran-prisi sovrindori (2021) hisoblanadi.

Tarjimai hol
------------

Namig‘ Zulfugar o‘g‘li Abasli 1997-yil 12-sentyabrda dunyoga kelgan. Ozarbayjon davlat jismoniy tarbiya va sport akademiyasining talabasi sanaladi .

U 2018-yilda Portugaliyada o‘tkazilgan jahon chempionatida bellashib, 7-o‘rinni egalladi. Xuddi shu chempionatda Ozarbayjon erkaklar jamoasi tarkibida Abasli jamoaviy turnirning bronza medalini qo‘lga kiritdi.

2019-yilning may oyida Abasli ko‘zi ojizlar va zaif ko‘ruvchilar o‘rtasidagi Boku Gran-prisida uchinchi o‘rinni egalladi. O‘sha yilning iyul oyida Genuyada bo‘lib o‘tgan ko‘zi ojizlar va zaif ko‘ruvchilar o‘rtasidagi Yevropa chempionatida ham uchinchi o‘rinni oldi. 2019-yil sentyabr sanasida ko‘zi ojizlar va zaif ko‘ruvchilar o‘rtasidagi Toshkent Gran-pri finaliga chiqdi va kumush medal sohibi bo‘ldi .

U 2020-yil fevral oyida Tbilisida ko‘zi ojizlar va zaif ko‘ruvchilar o‘rtasidagi jahon chempionatining bronza medalini olishga muvaffaq bo‘ldi. 2021-yilning may oyida Abasli ko‘zi ojizlar va zaif ko‘ruvchilar o‘rtasidagi Boku Gran-prisiga erishib, finalda amaldagi Paralimpiya chempioni o‘zbekistonlik O‘tkirjon Nigmatov ustidan g‘alaba qozondi .

Tokiodagi Paralimpiya o‘yinlarida Abasli birinchi to‘qnashuvda ispaniyalik Serxio Ibanesga imkoniyatni boy berdi. Taskin berish bahsida u dastavval puerto-rikolik Luis Peresni, keyin esa rossiyalik Viktor Rudenkoni mag‘lub etdi. Bronza uchun hal qiluvchi jangda Abasli Rio Paralimpiya o‘yinlarining bronza medali sovrindori ukrainalik David Xoravani ustidan g‘alabaga erishib, bronza medalini qo‘lga kiritdi .

Ozarbayjon Respublikasi prezidenti Ilhom Aliyevning 2021-yil 6-sentyabrdagi farmoni bilan Abasli Tokio shahrida bo‘lib o‘tgan XVI yozgi Paralimpiya o‘yinlarida erishgan yuksak yutuqlari va Ozarbayjon sportining rivojlanishida qo‘shgan hissasi uchun  "III darajali Vatanga xizmatlari uchun" ordeni bilan taqdirlandi .

2022-yil sentyabr oyida Italiyaning Kalyari shahrida o‘tkazilgan Yevropa chempionatining bronza medaliga sazovor bo‘ldi .

Manbalar
--------

1. ↑  „IBSA Judo Grand Prix Baku. Results". 29-avgust 2021-yilda asl nusxadan arxivlandi. Qaraldi: 29-avgust 2021-yil.
2. ↑  „Профиль на сайте olympics.com". 27-avgust 2021-yilda asl nusxadan arxivlandi. Qaraldi: 6-sentabr 2021-yil.
3. ↑  
„Ильхам Закиев и Зульфия Гусейнова помогли сборной завоевать медали на ЧМ".  azerisport.com (18 ноября 2018). Qaraldi: 10-mart 2022-yil.
4. ↑  „Результаты Гран-при Баку среди слепых и слабовидящих 2021". 6-sentabr 2021-yilda asl nusxadan arxivlandi. Qaraldi: 6-sentabr 2021-yil.
5. ↑  „Токио-2020. Гаджиева и Ширинли стали чемпионами Паралимпиады". 6-sentabr 2021-yilda asl nusxadan arxivlandi. Qaraldi: 6-sentabr 2021-yil.
6. ↑  „Распоряжение Президент Азербайджанской Республики o награждении членов Национальной паралимпийской команды Азербайджана". *president.az* (6 сентября 2021). 6-sentabr 2021-yilda asl nusxadan arxivlandi. Qaraldi: 6-sentabr 2021-yil.
7. ↑  Парадзюдоисты Азербайджана завоевали бронзу ЕВРО

Havolalar
---------

* Namig‘ Abasli — *judoinside.com* saytidagi profil